
katastrálny odbor
Brezenská 4, 977 01  Brezno

Číslo spisu                          Mgr. Viktoria Ľalíková/0961446301                                     Brezno
V-2395/2026                                                                                                               19.10.2026

R O Z H O D N U T I E

Okresný úrad Brezno, katastrálny odbor  ako orgán príslušný podľa § 18 ods. 1 písm. a) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov, v súlade s § 47 zák. č. 71/1967 Zb. o správnom konaní v znení nesk. predpisov rozhodovať v katastrálnom konaní o povolení vkladu – práva zodpovedajúceho vecnému bremenu na základe zmluvy o zriadení vecného bremena v prospech tretej osoby č. 6000297/048/226 zo dňa 21.09.2026, medzi účastníkmi konania:

1/ Matej Rybár, rod. Rybár, nar. 05.09.1977, Na Revíne 2946/19, 831 01 Bratislava – Nové Mesto
2/ Martina Richterová, rod. Majerová, nar. 22.10.1967, Nové Záhrady I 5843/13, 821 05 Bratislava – Ružinov
3/ Ing. Martin Girman, rod. Girman, nar. 23.01.1986, Ružová 2373/26, 075 01 Trebišov
4/ Gabriela Neoralová, rod. Neoralová, nar. 28.06.1990, Komendova 65, 798 21 Bedihošť, Česko
5/ MUDr. Pavel Ponický, rod. Ponický, nar. 09.05.1979, Hradby 4725/6A, 977 01 Brezno
6/ Mgr. Jana Ponická, rod. Brozmanová, nar. 18.12.1984, Hradby 4725/6A, 977 01 Brezno
7/ Sára Sarvašová, rod. Sarvašová, nar. 17.07.1995, Pivničný rad 4972/2, 984 01 Lučenec
8/ Liron Politzer, rod. Politzer – Kosover, nar. 27.05.1985, Beer Tuvia p.o.b.-2324, 8381500 Beer Tuvia, Izrael
9/ Gabriel Csutora, rod. Csutora, nar. 08.07.1985, Eliášovce 825, 930 38 Nový Život
10/ Mgr. Marta Csutora Bognárová, rod. Bognárová, nar. 14.05.1984, Eliášovce 825, 930 38 Nový Život
11/ BLOK BAU s.r.o., IČO: 283 16 894 so sídlom Bohunická 786/58, Horní Heršpice, 619 00 Brno, Česko
(povinný z vecného bremena) 
12/ Stredoslovenská vodárenská spoločnosť, a.s., IČO: 36 056 006 so sídlom Partizánska cesta 5, 974 01 Banská Bystrica
(oprávnený z vecného bremena)
13/ MUDr. Pavel Ponický, rod. Ponický, nar. 23.12.1949, Vránskeho 192/1, 977 01 Brezno
14/ Mgr. Jana Ponická, rod. Citterbergová, nar. 20.5.1949, Vránskeho 192/1, 977 01 Brezno
(podľa údajov katastra nehnuteľností podielový spoluvlastník v podiele 1/11 povinných nehnuteľností zapísaných na LV č. 2802 a na LV č. 2844 pre katastrálne územie Mýto pod Ďumbierom) 

r o z h o d o l:

          Okresný úrad Brezno, katastrálny odbor podľa § 31a  písm. c)  zákona  č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie o vklade práva zodpovedajúceho vecnému bremenu na základe zmluvy o zriadení vecného bremena do katastra nehnuteľností V-2395/2026 prerušuje na dobu 30 dní od dňa doručenia tohto rozhodnutia.
O d ô v o d n e n i e :

Na Okresný úrad Brezno, katastrálny odbor bol dňa 22.09.2026 elektronicky podaný návrh na vklad práva zodpovedajúceho vecnému bremenu do katastra nehnuteľností na základe zmluvy o zriadení vecného bremena medzi horeuvedenými  účastníkmi  konania. 

Podľa § 31 ods.1 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov (ďalej len ,,katastrálny zákon“), okresný úrad preskúma zmluvu z hľadiska, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať s nehnuteľnosťou, či sú prejavy vôle dostatočne určité a zrozumiteľné, či zmluvná voľnosť alebo právo nakladať s nehnuteľnosťou nie sú obmedzené, či zmluva neodporuje zákonu, či zákon neobchádza a či sa neprieči dobrým mravom. Pri rozhodovaní o vklade prihliada okresný úrad aj na skutkové a právne skutočnosti, ktoré by mohli mať vplyv na povolenie vkladu.  

V rámci  preskúmavania vyššie uvedených skutočností Okresný úrad Brezno, katastrálny odbor dospel k nasledovnému záveru:

Okresný úrad Brezno, katastrálny odbor preskúmal podanú zmluvu o zriadení vecného bremena a zistil, že podľa údajov katastra nehnuteľností zapísaných na LV č. 2802 a na LV č. 2844 pre katastrálne územie Mýto pod Ďumbierom sú podielovými spoluvlastníkmi povinných nehnuteľností v časti B listu vlastníctva č. 2802 pod por. č. 14  a v časti B listu vlastníctva č. 2844 pod por. č. 12 v podiele 1/11 v režime BSM, a to pozemku parcely KN C č. 1051/57 ostatná plocha o výmere 115 m2, pozemku parcely KN C č. 1052/7 ostatná plocha o výmere 334 m2, pozemku parcely KN C č. 1052/42 ostatná plocha o výmere 134 m2 a pozemku parcely KN C č. 1052/108 ostatná plocha o výmere 86 m2 na základe kúpnej zmluvy V-2207/2024 zo dňa 06.11.2024 aj MUDr. Pavel Ponický, rod. Ponický, nar. 23.12.1949, Vránskeho 192/1, 977 01 Brezno a Mgr. Jana Ponická, rod. Citterbergová, nar. 20.5.1949, Vránskeho 192/1, 977 01 Brezno.
Podľa § 151n ods. 1 Občianskeho zákonníka vecné bremená obmedzujú vlastníka nehnuteľnej veci v prospech niekoho iného tak, že je povinný niečo trpieť, niečoho sa zdržať alebo niečo konať. Práva zodpovedajúce vecným bremenám sú spojené buď s vlastníctvom určitej nehnuteľnosti, alebo patria určitej osobe. 
Okresný úrad Brezno, katastrálny odbor preskúmal zriadenie vecného bremena, toto nie je možné povoliť vkladom do katastra nehnuteľností bez súhlasu všetkých spoluvlastníkov povinných nehnuteľností. 
Podielové spoluvlastníctvo, ktoré vzniklo medzi MUDr. Pavlom Ponickým, Mgr. Janou Ponickou a ostatnými spoluvlastníkmi na LV č. 2802 a LV č. 2844 pre katastrálne územie Mýto pod Ďumbierom predstavuje vlastnícky vzťah uvedených osôb k  uvedeným nehnuteľnostiam, vyjadrený výškou spoluvlastníckych podielov, ktorý je hlavným kritériom miery účasti spoluvlastníka na právach a povinnostiach zo spoluvlastníckeho vzťahu. Platný právny poriadok nepozná tkzv. reálne (delené) spoluvlastníctvo, pri ktorom by s titulu spoluvlastníctva patrilo jednotlivým spoluvlastníkom právo výlučne disponovať určitou, reálne oddelenou časťou veci. Treba zdôrazniť, že spoluvlastnícky podiel nemožno chápať tak, že vyjadruje mieru v akej je spoluvlastník výlučným vlastníkom reálnej časti veci. Pri podielových spoluvlastníkoch ide o tkzv. ,, ideálny“ podiel na spoločnej celej hnuteľnej alebo nehnuteľnej veci. Každý z podielových spoluvlastníkov má vlastnícke právo k celej veci je však obmedzené rovnakým spoluvlastníckym právom ďalších spoluvlastníkov. 

Z uvedeného teda vyplýva, že vecné bremeno k spoluvlastníckemu podielu 10/11 k pozemku parcele KN C č. 1051/57 ostatná plocha o výmere 115 m2, pozemku parcele KN C č. 1052/7 ostatná plocha o výmere 334 m2, pozemku parcele KN C č. 1052/42 ostatná plocha o výmere 134 m2 a pozemku parcele KN C č. 1052/108 ostatná plocha o výmere 86 m2 nie je možné zriadiť, nakoľko ide ideálny podiel k celej nehnuteľnosti. Uvedené vecné bremeno by bolo možné zriadiť, len v prípade ak by k zmluve ako ďalší povinní z vecného bremena pristúpili MUDr. Pavel Ponický, rod. Ponický, nar. 23.12.1949, Vránskeho 192/1, 977 01 Brezno a Mgr. Jana Ponická, rod. Citterbergová, nar. 20.5.1949, Vránskeho 192/1, 977 01 Brezno.

Z vyššie uvedeného dôvodu Okresný úrad  Brezno, katastrálny odbor vyzýva spoluvlastníkov povinných nehnuteľností, a to MUD. Pavla Ponického a Mgr. Janu Ponickú, aby formou písomného dodatku k zmluve v dvoch vyhotoveniach pristúpili k zmluve o zriadení vecného bremena na strane povinných z vecného bremena. Dodatok je potrebné spísať rovnakou formou ako je spísaná zmluva, ktorej ustanovenia sa dodatkom menia a dopĺňajú t.j. s osvedčeným podpisom povinných z vecného bremena.

Zároveň formou písomného dodatku v jednom vyhotovení doplňte aj návrh na vklad práva zodpovedajúceho vecnému bremenu tak, že povinnými z vecného bremena budú aj MUDr. Pavel Ponický a Mgr. Jana Ponická, ktorí dodatkom pristúpia k zmluve o zriadení vecného bremena. 

Na záver Okresný úrad Brezno, katastrálny odbor konštatuje, že v čl. I. ods. 3. zmluvy o zriadení vecného bremena je zrejmá chyba v písaní, keď sú ako spoluvlastníci pozemku parcely KN C č. 1052/105 ostatná plocha o výmere 46 m2 v katastrálnom území Mýto pod Ďumbierom uvedení pod por. č. 9 Ing. Pavel Ponický, rod. Ponický a MUDr. Jana Ponická, rod. Brozmanová. Správne má byť uvedené MUDr. Pavel Ponický, rod. Ponický a Mgr. Jana Ponická, rod. Brozmanová.

Ak v uvedenej lehote uvedené nedostatky neodstránite, Okresný úrad Brezno, katastrálny odbor podľa § 31b ods. 1 písm. f) katastrálneho zákona konanie zastaví. 

Poučenie o opravnom prostriedku : Proti tomuto rozhodnutiu sa podľa § 29 ods. 3 zákona č. 71/1967 Zb. o správnom konaní (správny poriadok) v znení neskorších predpisov nemožno odvolať. 
         Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.
                                                                                                                   
                                      


                                                                                                 Mgr. Viktoria Ľalíková
                                                                                                          hlavný radca


Rozhodnutie sa doručuje :
1/ Matej Rybár, Na Revíne 2946/19, 831 01 Bratislava – Nové Mesto
2/ Martina Richterová, Nové Záhrady I 5843/13, 821 05 Bratislava – Ružinov
3/ Ing. Martin Girman, Ružová 2373/26, 075 01 Trebišov
4/ Gabriela Neoralová, Komendova 65, 798 21 Bedihošť, Česko
5/ MUDr. Pavel Ponický, Hradby 4725/6A, 977 01 Brezno
6/ Mgr. Jana Ponická, Hradby 4725/6A, 977 01 Brezno
7/ Sára Sarvašová, Pivničný rad 4972/2, 984 01 Lučenec
8/ Liron Politzer, Beer Tuvia p.o.b.-2324, 8381500 Beer Tuvia, Izrael
9/ Gabriel Csutora, Eliášovce 825, 930 38 Nový Život
10/ Mgr. Marta Csutora Bognárová, Eliášovce 825, 930 38 Nový Život
11/ BLOK BAU s.r.o., IČO: 283 16 894 so sídlom Bohunická 786/58, Horní Heršpice, 619 00 Brno, Česko
12/ Stredoslovenská vodárenská spoločnosť, a.s., IČO: 36 056 006 so sídlom Partizánska cesta 5, 974 01 Banská Bystrica
13/ MUDr. Pavel Ponický, Vránskeho 192/1, 977 01 Brezno
14/ Mgr. Jana Ponická, Vránskeho 192/1, 977 01 Brezno

